# אדוארד הופר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
דיוקן עצמי

אדוארד הופר (Edward Hopper) ‏ (22 ביולי 1882 - 15 במאי 1967), צייר אמריקני. ידוע בעיקר בציוריו הריאליסטיים המתארים את הבדידות במציאות האמריקאית בת זמננו. הופר למד אומנות באוניברסיטת ניו יורק. המורה החשוב והמשפיע על התפתחותו כאמן היה רוברט הנרי.

## [עריכה] חייו ויצירתו

אנשי הלילה

הופר נולד ב Nyack שבמדינת ניו-יורק. בגיל 17 עזב את Nyack ועבר לעיר ניו יורק. עם המעבר לניו יורק החל הופר בלימודי רישום וציור כרזות פרסומת בבית ספר לאומנות מסחרית. לאחר תקופה של שנתיים עבר לבית הספר לאומנות של ניו יורק. כאן פגש את המורה שהשפיע רבות על המשך דרכו כאמן - רוברט הנרי.

### [עריכה] אסכולת פח האשפה Ash Can School

רוברט הנרי עודד את תלמידיו לנסות לתפוס את חווית המציאות האורבנית המתפתחת בארצות הברית. כמה מתלמידיו, ביניהם הופר ג'ורג' בלווז, ג'ון סלואן ואחרים, זוהו בהמשך עם תפיסה זו. הקבוצה כונתה אסכולת אש קאן (אסכולת פח האשפה). מקור הכינוי נובע מההתמקדות של קבוצה זו בנושאים המתארים את החוויה העירונית הקאוטית והנשכנית של ניו יורק. הופר הרבה לתאר את האדם הבודד ואת הגאוגרפיה של המבנה העירוני. ג'ורג' בלווז מזוהה עם תיאורי קרבות האיגרוף שלו ועם תמונות הרחוב הניו יורקיות שלו. חלק מהאומנים בקבוצה היו חברים בקבוצה שנקראה השמונה. השמונה הציגו בתערוכה חשובה שהייתה לציון דרך באמנות המודרנית, "תערוכת הנשקייה". התערוכה חשפה בפני הציבור האמריקאי את האמנות המודרנית האירופאית.

לקראת סיום למודיו נסע הופר לאירופה על מנת לעמוד ולהתרשם מקרוב מהכיוונים המתפתחים באומנות האירופאית. הופר התרשם מסגנונות אלו בעיקר מהקוביזם המופשט, אך העדיף את הריאליזם. בעבודותיו המוקדמות ניתן למצוא הדים להשפעות אלו אך בחירתו והתמקדותו בריאליזם ניכרת בברור.

### [עריכה] אנשי הלילה

אחת מעבודותיו הבולטות היא "אנשי הלילה". בציור זה הופר התמקד בתיאור לילי של דיינר הנמצא בצומת רחובות. למרות שהתמונה מאוכלסת בארבעה דמויות, מצליח הופר להעביר לצופה את העדר המגע או הקשר בין הדמויות. חלון הזכוכית השקוף המקיף את המזנון יוצר תחושה של בידוד ומדגיש את האקראיות שיש במפגש של הדמויות.

אחד ממאפייני הביטוי של הופר הוא השמוש שהוא עושה באור. האור בין שהוא מקרני שמש, מנורות רחוב, או תאורת פנים הינו לרוב חושפני ומשולל כל אינטימיות. באנשי הלילה משתמש הופר באור כדי להדגיש את הניתוק בין האנשים ואת מספר הפריטים המועט שנמצא במזנון.

העובדה שהופר בחר להתמקד במזנון גם היא אינה מקרית, הופר, כמו ציירים וסופרים בני התקופה, הרבה להתעסק באדם הבודד המטלטל בין מלונות דרכים ורכבות בחיפוש אחר תחנה סופית. דמויותיו העירוניות של הופר נראות כלקוחות מסצינות פילם נואר.

## [עריכה] דרכו האומנותית של הופר

הופר פעל בתקופה בה האומנות בארצות הברית הפכה להיות אומנות מאורגנת, תערוכות נפתחו כמיזם אומנותי, סצינת גלריות החלה מתפתחת (בעיקר בניו יורק). כתוצאה מכך אמנים עברו לניהול אישי של הקריירה האומנותית שלהם. הופר הפקיד את ניהול עבודתיו בידי אשתו ג'וזפין ובכך הצליח לשמור על ניתוק יחסי מהזרמים והאופנות באומנות. בתקופה בה התמקד הופר בריאליזם האומנות המודרנית חיפשה והגדירה כיוונים שונים וחדשניים. ההתעניינות וההכרה להם זכה הופר יש בהם כדי להעיד על העצמה של הריאליזם באומנות, למרות האופנות והזמן החולף.

העשייה האומנותית שלו מתארת את דיוקנה של ארצות הברית כפי שהיא מתהווה, בקשיחות מסוימת וללא משוא פנים.

## [עריכה] קישורים חיצוניים

- Scrapbook אתר של ה-Smithsonian שמעוצב כספר על אדוארד הופר.
- Whitney Museum קישור למצגת של תמונות מהאתר של מוזיאון ויטני.
- WebMuseum

מקור: http://he.wikipedia.org../../../%D7%90/%D7%93/%D7%95/%D7%90%D7%93%D7%95%D7%90%D7%A8%D7%93_%D7%94%D7%95%D7%A4%D7%A8.html

קטגוריות: ציירים אמריקאים | ציירים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Deutsch
- Español
- Suomi
- Français
- Italiano
- 日本語
- Nederlands
- Polski
- Português
- Română
- Slovenščina
- Svenska
- 中文